Justin het soos ’n true African kanarie die unspeakable truth, sonder ’n enkele valse noot, aan die polisie loop sing. Sy tsotsi-loopbaan is nou vir ewig verby.
Justin is so besig om uit die tronk te probeer bly dat hy nie tyd het om vir Vanessa te knyp nie. Dis ’n jammerte, sy het so mooi geblom. Maar nou is sy weer besig om te verlep.
Gelukkig het die fashion show haar besig gehou dat sy darem nie kans gekry het om Xander se lewe nog suurder as gewoonlik te maak nie.
Geen mens kan so baie bad luck en probleme hê met kind grootmaak soos Xander nie. Eers was Karmen ontvoer, toe word sy deur ’n bosluis gebyt, toe boer hy en sy tsotsi baby mama by die kliniek met ’n gesonde Daniel.
Aan die een kant verstaan ek hoekom Bon-Bon nie kon wegbly van die kliniek af nie. As my dokter soos Fikani gelyk het, sou ek ook daar geboer het.
Ek het nog altyd gedink dat Bonita te evil is om ’n ma te wees. Daar moet ’n wet wees om evil mense soos sy en Mariaan te verhoed om hul gene te dupliseer. Die res van die mensdom moet teen hulle beskerm word.
Baie dankie aan Sonia Carew wat hierdie week help skryf het. As jy dink jy het wat dit vat om jou eie weergawe te skryf, e-pos gerus jou skrywe na daniels.awake@ gmail.com en as ’n deel daarvan gebruik word, sal jy erkenning in Son op Sondag en op die Facebook-blad ontvang.